১৭ বার উইম্বলডনের কোয়ার্টার ফাইনালে বরিষ্ঠতম ফেডেরার | Roger Federar became oldest man to reach into 17th Wimbledon Quarters with 99th win of the tournament. - Bengali Mykhel
» ১৭ বার উইম্বলডনের কোয়ার্টার ফাইনালে বরিষ্ঠতম ফেডেরার
৩৭ বছর বয়সে ১৭ বার উইম্বলডনের কোয়ার্টার ফাইনালে পৌঁছে গত ২৮ বছরের মধ্যে রেকর্ড গড়লেন লেজেন্ড রজার ফেডেরার। সোমবার ৭৪ মিনিটের লড়াইয়ে মাট্টেও বেরেট্টিনিকে হারিয়ে ঘাসের কোটে নিজের ৯৯তম জয়ও ছিনিয়ে নিলেন রজার।
ঘাসের কোট তাঁর বরাবরই পছন্দের। লন্ডনের অল ইংল্যান্ড ক্লাবের সেন্টার কোটেই তিনি আট বার জিতছেন এই ঐতিহ্যবাহী গ্রান্ড স্ল্যাম। সেই রেকর্ড এখনও পর্যন্ত কেউ ছুঁতে পারেননি। সেই উইম্বলডনের রাজা রজার সোমবার টুর্নামেন্টের কোয়ার্টার ফাইনাল খেলতে নেমেছিলেন ইতালির মাট্টেও বেরেট্টিনির বিরুদ্ধে। ম্যাচ ৬-১, ৬-২, ৬-২ সেটে একপেশে ভাবে জিতে ফেডেরার প্রমাণ করেন যে কেন তাঁকে ঘাসের কোটের রাজা বলা হয়। ম্যাচে সুইশ লেজেন্ডের ব্যাট থেকে ২৪টি উইনার্স বেরোয়।
এই ম্যাচ জিতে বরিষ্ঠতম খেলোয়াড় হিসেবে উইম্বলডনের কোয়ার্টার ফাইনালে পৌঁছে ২৮ বছরের মধ্যে রেকর্ড গড়লেন। ১৯৯১-র উইম্বলডন ইভেন্টের কোয়ার্টার ফাইনালে পৌঁছে রেকর্ড বুকে নিজের নাম নথিভূক্ত করেছিলেন ৩৯ বছরের জিমি কোনার্স।
Read more about: wimbledon tennis উইম্বলডন রজার ফেডেরার টেনিস